钦定古今图书集成/明伦汇编/闺媛典/第185卷 > 周绪庆妻王氏
## 钦定古今图书集成/明伦汇编/闺媛典/第185卷 > 周绪庆妻王氏

按《青州府志》：“王氏，周绪庆妻，安丘人，邑诸生一栋孙
也。事姑郑曲尽孝养。夫亡，氏年二十五，乘间自缢者
三，勺水不入口。时方有遗腹，姑日夜防守之，劝曰：‘死
易耳，立孤难。汝夫无子，汝幸有身，汝死不绝汝夫后
乎’？氏感悟，遂不死。弥月生子懋非，不归宁三十年，绩
纺训子，食饩于庠。”